
 6.11.2015
 BG
 Официален вестник на Европейския съюз
 L 290/9
 РЕГЛАМЕНТ ЗА ИЗПЪЛНЕНИЕ (ЕС) 2015/1991 НА КОМИСИЯТА
 от 5 ноември 2015 година
 за изменение на Регламент (ЕО) No 555/2008 относно определяне на подробни правила за прилагане на Регламент (ЕО) No 479/2008 на Съвета относно общата организация на пазара на вино по отношение на програмите за подпомагане, търговията с трети страни, производствения потенциал и проверките в лозаро-винарския сектор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 70 и член 145, параграф 3 от него,
 като има предвид, че:
 (1)
 В част II, дял I, глава III от Регламент (ЕС) No 1308/2013 се определят правилата относно срока на действие, управлението и контрола на схемата за разрешаване на лозови насаждения, която заменя преходния режим на правата на засаждане, предвиден в Регламент (ЕО) No 1234/2007 на Съвета (2). Същата глава съдържа разпоредби, с които на Комисията се предоставя правомощието да приема актове за изпълнение относно управлението и контрола на схемата. Въпреки това в съответствие с член 230, параграф 1, буква б), подточка ii) от Регламент (ЕС) No 1308/2013 преходният режим на правата на засаждане, предвиден в Регламент (ЕО) No 1234/2007, продължава да се прилага до 31 декември 2015 г.
 (2)
 В дял IV, глава II от Регламент (ЕО) No 555/2008 на Комисията (3) се установяват правила относно преходния режим на правата на засаждане и се определят задълженията на държавите членки да предоставят информация за неговото прилагане. С оглед на прилагането на схемата за разрешаване на лозови насаждения от 1 януари 2016 г. и задълженията за представяне на уведомления по тази нова схема, предвидени в член 11 от Регламент за изпълнение (ЕС) 2015/561 на Комисията (4), е необходимо да се уточни кои задължения за предоставяне на информация, определени в Регламент (ЕО) No 555/2008, ще продължат да се прилагат и през 2016 г. Освен това, за да се гарантира, че Комисията ще получи пълна информация за изпълнението на преходния режим на правата на засаждане за периода от 1 август 2014 г. до 31 декември 2015 г., както и че на 31 декември 2015 г. ще бъде информирана за описа на правата на засаждане за целите на контрола по член 68 от Регламент (ЕС) No 1308/2013, е необходимо също така да се изменят референтните дати и да се определи крайна дата за някои задължения за предоставяне на информация.
 (3)
 В член 61 и член 65, параграф 5 от Регламент (ЕО) No 555/2008 подробно се определят задълженията за ежегодно предоставяне на информация относно правата на ново засаждане и правата на засаждане в резервите. Тези разпоредби трябва да бъдат изменени, за да се посочи краен срок, в рамките на който информацията следва да бъде предоставена за последен път, и да се определи референтният период,